CELEX: 32016D2325
Language: da
Date: 2016-12-19 00:00:00
Title: Kommissionens gennemførelsesafgørelse (EU) 2016/2325 af 19. december 2016 vedrørende udformningen af det certifikat for fortegnelsen over farlige materialer, der udstedes i henhold til Europa-Parlamentets og Rådets forordning (EU) nr. 1257/2013 om ophugning af skibe (EØS-relevant tekst )

20.12.2016   
            
            
               DA
            
            
               Den Europæiske Unions Tidende
            
            
               L 345/131
            
         KOMMISSIONENS GENNEMFØRELSESAFGØRELSE (EU) 2016/2325
   af 19. december 2016
   vedrørende udformningen af det certifikat for fortegnelsen over farlige materialer, der udstedes i henhold til Europa-Parlamentets og Rådets forordning (EU) nr. 1257/2013 om ophugning af skibe
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF (1), særlig artikel 9, stk. 1, og
   ud fra følgende betragtninger:
   
               (1)
            
            
               Ved forordning (EU) nr. 1257/2013 fastsættes krav til skibredere, administrationer og anerkendte organisationer, for så vidt angår udvikling, syning og certificering af fortegnelser over farlige materialer på skibe.
            
         
               (2)
            
            
               I henhold til artikel 5 i forordning (EU) nr. 1257/2013 skal skibe have en fortegnelse over farlige materialer om bord.
            
         
               (3)
            
            
               I henhold til artikel 32 i forordning (EU) nr. 1257/2013 skal forpligtelsen til at have en fortegnelse over farlige materialer om bord finde anvendelse på eksisterende skibe fra den 31. december 2020, på nye skibe fra den 31. december 2018 senest, og på skibe, der sendes til ophugning, fra datoen for offentliggørelsen af den europæiske liste, der offentliggøres i henhold til forordning (EU) nr. 1257/2013.
            
         
               (4)
            
            
               I henhold til artikel 8 i forordning (EU) nr. 1257/2013 skal skibe synes af inspektører tilknyttet administrationer eller af anerkendte organisationer, som administrationerne har godkendt. Synene har til formål at bekræfte, at fortegnelsen over farlige materialer er i overensstemmelse med kravene i denne forordning.
            
         
               (5)
            
            
               I henhold til artikel 9, stk. 1, i forordning (EU) nr. 1257/2013 skal administrationen eller en anerkendt organisation, som denne har godkendt, udstede et fortegnelsescertifikat, når et førstegangssyn eller et periodisk syn er gennemført korrekt. Fortegnelsescertifikatets format skal være i overensstemmelse med appendiks 3 til Hongkongkonventionen om sikker og miljømæssigt forsvarlig ophugning af skibe, som blev vedtaget i Hongkong den 15. maj 2009 (»Hongkongkonventionen«).
            
         
               (6)
            
            
               Foranstaltningerne i denne afgørelse er i overensstemmelse med udtalelse fra udvalget for regulering af skibsophugning, der er nedsat ved artikel 25 i forordning (EU) nr. 1257/2013 —
            
         VEDTAGET DENNE AFGØRELSE:
   Artikel 1
   Fortegnelsescertifikater, der udstedes og påtegnes i henhold til artikel 9 i forordning (EU) nr. 1257/2013, skal stemme overens med formatet i bilaget til denne afgørelse.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 19. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 330 af 10.12.2013, s. 1.
   
      BILAG